**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SUTARTIES FORMOS PATVIRTINIMO“**

**1. Sprendimo projekto esmė, tikslai ir uždaviniai** – patvirtinti Savivaldybės būsto nuomos sutarties formą, kurios pavadinimas atitiktų Paramos būstui įsigyti ar išsinuomoti įstatymą ir kurios neatskiriama dalis (2 priedas) yra Savivaldybės būsto nuomos mokesčio apskaičiavimo aktas, parengtas pagal Savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ (Lietuvos Respublikos Vyriausybės 2014 gruodžio 23 d. nutarimo Nr. 1487 redakcija)“ (toliau – Metodika) III dalies reikalavimus.

**2. Projekto rengimo priežastys ir kuo remiantis parengtas sprendimo projektas.**

Paramos būstui įsigyti ar išsinuomoti įstatyme (toliau- Įstatymas), įsigaliojusiame nuo 2015 m. sausio 1 d. pirmą kartą atskiriamos Savivaldybės būsto ir Socialinio būsto sąvokos. Vykdydama Paramos būstui įsigyti ar išsinuomoti įstatymo 20 straipsnio 1 dalyje nurodytą pareigą, Lietuvos Respublikos Vyriausybė 2015 m. vasario 18 d. nutarimu „Dėl socialinio būsto nuomos sutarties pavyzdinės formos patvirtinimo“ patvirtino Socialinio būsto nuomos sutarties pavyzdinę formą (toliau - Pavyzdinė sutarties forma). Šios pavyzdinės Socialinio būsto sutarties pagrindu ir, atsižvelgiant į susiformavusią darbo su būsto nuomininkais praktiką, parengta savivaldybės o būsto nuomos sutarties forma (toliau - Sutarties forma), kuri bus naudojama gyvenamųjų patalpų, nuomojamų ne socialinio būsto nuomos sąlygomis, bendrabučių ir tarnybinių gyvenamųjų patalpų nuomos sutartims sudaryti.

**3. Kokių rezultatų laukiama.**

Siūloma patvirtinti Savivaldybės būsto nuomos sutarties forma ir jos priedai atitiks šiuo metu galiojančio Paramos būstui įsigyti ar išsinuomoti įstatymą ir kitus teisės aktus, reglamentuojančius Savivaldybės būsto nuomą ir savivaldybės būsto nuomos mokesčio apskaičiavimą.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė